Erindi um framtíð frumlyfja á íslenskum heilbrigðismarkaði Félag atvinnurekenda gekkst nýverið fyrir ráðstefnu undir yfirskriftinni Heilbrigðisþjónusta á Íslandi – langtímahugsun eða skaðlegar skammtímareddingar . Mörg fróðleg erindi voru flutt á ráðstefnunni , þar á meðal af Robin Turner , forstjóra Roche í Danmörku , en Roche er eitt af aðildarfyrirtækjum Frumtaka . Í erindi sínu fór Robin Turner yfir framtíð frumlyfja á íslenskum heilbrigðismarkaði , frá sínum bæjardyrum séð , og verður að segjast eins og er að í máli hans kom fram að samskipti við íslensk heilbrigðisyfirvöld eru fyrir fyrirtæki sem Roche mikið umhugsunarefni . Glærur hans af fundinum eru hér , en þar má í raun lesa erindi hans í hnotskurn Frumtök eru samtök frumlyfjaframleiðenda á Íslandi . Tilgangur Frumtaka er að efla og dýpka umræðu um lyfjamál og að gæta þess að sameiginlegir hagsmunir framleiðenda frumlyfja á Íslandi og á alþjóðavísu og almennings fari saman . Frumtök vilja með málflutningi sínum stuðla að framþróun íslenska heilbrigðiskerfisins , að rannsóknum og þróun lyfja hér á landi og að annast sameiginleg mál frumlyfjaframleiðenda á Íslandi .